गला घोंटकर युवक की हत्या बिजासन घाट पर फेंका शव
पुलिस ने अज्ञात आरोपी के खिलाफ दर्ज किया केस
सेंधवा संवाददाता | सेंधवा
शहर के युवक की गला घोंटकर हत्या कर दी गई। शनिवार सुबह उसका शव शहर से 15 किमी दूर बिजासन घाट पर एबी रोड किनारे मिला। दूसरी जगह हत्या कर शव बिजासन घाट में फेंका गया है। पुलिस ने अज्ञात आरोपी के खिलाफ केस दर्ज कर लिया। युवक मोबाइल दुकान संचालित करता था।
बिजासन घाट पर राहगीरों ने सुबह 7.15 बजे रोड किनारे शव पड़ा देखा। सूचना मिलने पर बिजासन चौकी प्रभारी महेंद्रसिंह चौहान मौके पर पहुंचे। मृतक के गले पर चोट के निशान थे। कान से खून निकल रहा था। पास में बाइक, गमछा पड़ा था। मृतक के मोबइल पर आ रहे फोन से परिजनों को सूचना दी गई। परिजन मौके पर पहुंचे और शिनाख्त पुराना बस स्टैंड निवासी भरत पिता विजय चौधरी के रूप में की। कुछ देर बार ग्रामीण थाना प्रभारी आरआर चौहान भी पहुंचे। एसएसएल अधिकारी बघेल ने ग्रामीण थाना प्रभारी और बिजासन चौकी प्रभारी ने छानबीन की। इस दौरान दो मोबाइल, गमछा, बाइक की जांच की। इसके बाद हाईवे की एंबुलेंस से शव सिविल अस्पताल भेजा गया। पीएम के बाद शव परिजनों को सौंप दिया गया। पुलिस ने बाइक, मोबाइल और गमछा जब्त किया। अज्ञात आरोपी के खिलाफ केस दर्ज किया।
कहीं और की है हत्या
बिजासन घाट क्षेत्र में सेंधवा निवासी युवक का शव मिला है। गला घोंटकर हत्या की गई है। जिस चीज से मृतक का गला घोंटा गया वो शव के आसपास नहीं मिली। इससे लगता है कि कहीं और हत्या करके शव बिजासन घाट क्षेत्र में फेंका गया है। अज्ञात आरोपी के खिलाफ केस दर्ज कर तलाश की जा रही है। -आरआर चौहान, थाना प्रभारी, सेंधवा ग्रामीण
सुबह मिली मौत की सूचना
मौके पर पहुंचे मृतक के चाचा गोपाल चौधरी ने बताया भतीजा पुलिस थाना रोड पर मोबाइल दुकान संचालित करता था। शुक्रवार दोपहर करीब तीन बजे भरत मोबाइल की उधारी वसूलने पिसनावल जाने का कहकर निकला था। 8.30 बजे चचेरी बहन से बात हुई। इसके कुछ घंटे बाद नहीं आया तो फिर फोन लगाया लेकिन फोन नहीं लगा। इसके दोस्तों से पूछा और तलाश की लेकिन नहीं मिला।
बिजासन घाट पर शव के पास पड़ा गमछा देखते एफएसएल अधिकारी और बिजासन चौकी प्रभारी।
ट्रैक्टर चालक को दो साल जेल व 5 हजार रु. जुर्माना
ट्रैक्टर की टक्कर से युवक की मौत के ढाई साल पुराने मामले में न्यायाधीश राजेंद्रकुमार पाटीदार ने शनिवार को फैसला सुनाया। आरोपी सीताराम इकराम चौहान निवासी रेवजा तहसील राजपुर को दो साल की जेल और 5 हजार रु. जुर्माने की सजा सुनाई। शासन की ओर से पैरवी सहायक लोक अभियोजन अधिकारी संजय मोरे ने की। 7 अक्टूबर 2014 को धरमसिंह गुजारिया बारेला (25) निवासी दुगानी बाइक से मेले में जा रहा था। छोटा जुलवानिया के पास ट्रैक्टर ने बाइक को टक्कर मारी थी। इसमें धरमसिंह की मौत हो गई थी।
फोन के बहाने घर से बुलाकर देवर ने की ज्यादती
छोटा जुलवानिया में देवर ने मायके से फोन आने की बात कहकर भाभी को घर से बाहर बुलाया और रास्ते में ज्यादती की। महिला की शिकायत पर पुलिस ने आरोपी युवक के खिलाफ केस दर्ज कर लिया। ग्रामीण थाना पुलिस के अनुसार छोटा जुलवानिया के चूना भट्टी का निवासी नाना पिता गाठिया बारेला शुक्रवार रात 9 बजे अपने चचरे भाई के घर गया। यहां भाभी से मायके से फोन आने की बात कहकर घर चलने को कहा। इस दौरान रास्ते में उसने भाभी से ज्यादती की। महिला ने इसकी जानकारी पति को दी।
hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva